钦定古今图书集成/明伦汇编/氏族典/第224卷 > 《廖用贤尚友录》 > 阳猛
## 钦定古今图书集成/明伦汇编/氏族典/第224卷 > 《廖用贤尚友录》 > 阳猛

按《周书阳雄传》：“雄父猛，魏正光中，万俟丑奴作乱关
右，朝廷以猛商洛首望，乃擢为襄威将军、大谷镇将，
带胡城令，以御丑奴。魏孝武即位，授征卤将军，行河
北郡守，寻转安西将军、华山郡守。频典三郡，颇有声
绩。及孝武西迁，猛率所领移镇潼关，封郃阳县伯。俄
而潼关不守，猛于善渚谷立栅，收集义徒，授征东将”
军、扬州刺史、大都督、武卫将军，仍镇善渚。大统三年，
为窦泰所袭，猛脱身得免。寻而太祖擒窦泰，猛亦别
获东魏弘农郡守淳于业。后以疾卒。